[pic] | COMISIA COMUNITĂŢILOR EUROPENE |

Bruxelles, 25.9.2008

COM(2008) 574 final

Propunere de

DECIZIE A CONSILIULUI

privind poziția pe care urmează să o adopte Comunitatea Europeană în cadrul Comitetului ambasadorilor ACP-CE în ceea ce privește o decizie referitoare la alocarea de resurse Somaliei din cel de al zecelea Fond European de Dezvoltare

(prezentată de Comisie)

EXPUNERE DE MOTIVE

Somalia a făcut parte din grupul de state din Africa, zona Caraibelor și Pacific (denumite în continuare „ACP”) până la sfârșitul anului 1991, când a fost răsturnat guvernul. De atunci, Somalia nu a reușit să formeze un guvern recunoscut și, prin urmare, să ratifice Acordul de parteneriat ACP-CE dintre Comunitate, statele membre și statele ACP, semnat la 23 iunie 2000 la Cotonou și revizuit la 25 iunie 2005. Potrivit informațiilor furnizate de Secretariatul General al Consiliului, acordul revizuit a intrat în vigoare la 1 iulie 2008. În temeiul articolului 93 alineatul (6) din Acordul de parteneriat ACP-CE, „Consiliul de miniștri poate decide să acorde un sprijin special țărilor ACP care sunt părți la Convențiile ACP-CE anterioare care, în absența unor instituții guvernamentale instituite normal, nu au putut semna sau ratifica prezentul acord”.

Pe baza criteriilor de alocare adoptate prin Decizia Comisiei C(2007) 3617 din 1 august 2007, s-a stabilit suma de 212 milioane EUR pentru activități programabile (pachetul financiar A) și 3,8 milioane EUR pentru nevoi neprevăzute (pachetul financiar B) prin Decizia Comisiei C(2007) 5223 din 30 octombrie 2007. Aceste alocări au fost confirmate de Consiliul de miniștri ACP-CE.

La 10 iunie, statele membre au adoptat, în cadrul Comitetului Fondului European de Dezvoltare, programul de sprijin special acordat Somaliei pentru perioada 2008-2013, care cuprinde programele ce urmează a fi puse în aplicare cu ajutorul acestor fonduri, precum și documentul de strategie privind Somalia elaborat de UE și Norvegia pentru perioada 2008-2013.

Prin urmare, Comisia propune adoptarea de către Consiliu a deciziei atașate, care se referă la poziția care urmează a fi luată în numele Comunității Europene în cadrul Comitetului ambasadorilor ACP-CE.

Propunere de

DECIZIE A CONSILIULUI

privind poziția pe care urmează să o adopte Comunitatea Europeană în cadrul Comitetului ambasadorilor ACP-CE în ceea ce privește o decizie referitoare la alocarea de resurse Somaliei din cel de al zecelea Fond European de Dezvoltare

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 300 alineatul (2),

având în vedere propunerea Comisiei,

întrucât:

1. Prin Decizia nr. 3/2001 a Consiliului de miniștri ACP-CE din 20 decembrie 2001[1], a fost alocată suma de 150 de milioane EUR în vederea cooperării cu Somalia pentru finanțarea dezvoltării până la sfârșitul anului 2007 din cel de al optulea și din cel de al nouălea Fond European de Dezvoltare, în temeiul articolului 93 alineatul (6) din Acordul de parteneriat ACP-CE. În conformitate cu această dispoziție, Consiliul de miniștri ACP-CE poate decide să acorde un sprijin special țărilor ACP care sunt părți la Convențiile ACP-CE anterioare și care, în absența unor instituții guvernamentale instituite normal, nu au putut semna sau ratifica acest acord.

2. Prin Decizia nr. 3/2007 a Consiliului de miniștri ACP-CE din 25 mai 2007 de modificare a Deciziei nr. 3/2001[2], a fost alocată Somaliei suma suplimentară de 39 de milioane EUR din cel de al nouălea Fond European de Dezvoltare.

3. Acordul de parteneriat ACP-CE revizuit[3], precum și cadrul financiar multianual 2008-2013 din anexa Ib[4] au intrat în vigoare la 1 iulie 2008. Articolul 93 alineatul (6) se aplică în continuare în cazul Somaliei.

4. Pentru a asigura continuitatea sprijinului acordat populației somaleze, trebuie alocate resurse din cel de al zecelea FED, corespunzător perioadei 2008-2013.

Somalia ar trebui să beneficieze de resurse alocate din cel de al zecelea FED comparabile cu cele acordate grupului de țări ACP care au ratificat Acordul de parteneriat ACP-CE. Dacă Somalia ar fi fost inclusă în modelul de alocare a ajutoarelor[5] din cel de al zecelea FED, care se bazează pe nevoile și criteriile de performanță prevăzute la articolul 3 din anexa IV la Acordul de parteneriat ACP-CE, suma alocată ar fi fost de 212 milioane EUR pentru sprijinul acordat la nivel macroeconomic, politicile sectoriale, programele și proiectele de sprijinire a zonelor principale sau secundare ale asistenței comunitare și de 3,8 milioane EUR pentru nevoile neprevăzute definite la același articol; prin urmare, pentru sprijinul special, ar trebui alocate sume echivalente.

5. Comunitatea Europeană ar trebui să sprijine această alocare de fonduri FED în favoarea Somaliei,

DECIDE:

Articol unic

Poziția Comunității în cadrul Comitetului ambasadorilor ACP-CE în ceea ce privește alocarea, din cel de al zecelea Fond European de Dezvoltare, a unor resurse destinate Somaliei este aceea de a susține proiectul de decizie a Consiliului de miniștri atașat.

Adoptată la Bruxelles, [...]

Pentru Consiliu

Președintele[...]

ANEXĂ

Proiect de decizie a Consiliului de miniștri ACP-CE privind alocarea de resurse Somaliei din cel de al zecelea Fond European de Dezvoltare

CONSILIUL DE MINIȘTRI ACP-CE,

având în vedere Acordul de parteneriat ACP-CE semnat la Cotonou la 23 iunie 2000 și revizuit la Luxemburg la 25 iunie 2005[6], în special articolul 93 alineatul (6),

întrucât:

6. Prin Decizia nr. 3/2001 a Consiliului de miniștri ACP-CE din 20 decembrie 2001[7], a fost alocată suma de 150 de milioane EUR în vederea cooperării cu Somalia pentru finanțarea dezvoltării până la sfârșitul anului 2007 din cel de al optulea și din cel de al nouălea Fond European de Dezvoltare (FED), în temeiul articolului 93 alineatul (6) din Acordul de parteneriat ACP-CE, care permite Consiliului de miniștri ACP-CE să acorde un sprijin special țărilor ACP care sunt părți la Convențiile ACP-CE anterioare și care, în absența unor instituții guvernamentale instituite normal, nu au putut semna sau ratifica acest acord.

7. Prin Decizia nr. 3/2007 a Consiliului de miniștri ACP-CE din 25 mai 2007 de modificare a Deciziei nr. 3/2001[8], a fost alocată Somaliei suma suplimentară de 39 de milioane EUR din cel de al nouălea Fond European de Dezvoltare.

8. Acordul de parteneriat ACP-CE revizuit[9], precum și cadrul financiar multianual 2008-2013 din anexa Ib au intrat în vigoare la 1 iulie 2008. Articolul 93 alineatul (6) se aplică în continuare în cazul Somaliei.

9. Pentru a asigura continuitatea sprijinului acordat populației somaleze, trebuie alocate resurse din cel de al zecelea FED, corespunzător perioadei 2008-2013.

10. Somalia ar trebui să beneficieze de resurse alocate din cel de al zecelea FED comparabile cu cele acordate grupului de țări ACP care au ratificat Acordul de parteneriat ACP-CE. Dacă Somalia ar fi fost inclusă în modelul de alocare a ajutoarelor[10] din cel de al zecelea FED, care se bazează pe nevoile și criteriile de performanță prevăzute la articolul 3 din anexa IV la Acordul de parteneriat ACP-CE, suma alocată ar fi fost de 212 milioane EUR pentru sprijinul acordat la nivel macroeconomic, politicile sectoriale, programele și proiectele de sprijinire a zonelor principale sau secundare ale asistenței comunitare și de 3,8 milioane EUR pentru nevoile neprevăzute definite la același articol; prin urmare, pentru sprijinul special, ar trebui alocate sume echivalente.

11. Consiliul de miniștri ACP-CE din 25 mai 2007 a convenit să delege Comitetului ambasadorilor încheierea lucrărilor de revizuire a sprijinului special acordat Somaliei în cadrul celui de al zecelea FED,

DECIDE:

Articolul 1

12. Din rezerva pentru cooperarea națională și regională din cel de al zecelea Fond European de Dezvoltare se alocă suma de 215,8 milioane EUR pentru acordarea de sprijin în favoarea Somaliei, în conformitate cu articolul 93 alineatul (6) din Acordul de parteneriat ACP-CE. Din această sumă:

13. 212 milioane EUR vor fi folosite pentru consolidarea instituțiilor și pentru activitățile de dezvoltare economică și socială, ținând seama, în special, de nevoile părților celor mai vulnerabile ale populației. Această alocare este programată în cadrul unei strategii speciale de asistență;

14. 3,8 milioane EUR vor fi folosite pentru acoperirea nevoilor neprevăzute precum asistența de urgență, acolo unde un astfel de sprijin nu poate fi finanțat din bugetul UE.

15. Comisia acționează în calitate de responsabil național cu autorizarea finanțării pentru programarea și punerea în aplicare a acestei alocări în conformitate cu articolul 4 alineatul (5) din anexa IV la Acordul de parteneriat ACP-CE.

Articolul 2

Se solicită Comisiei să ia măsurile necesare în vederea aplicării prezentei decizii.

Articolul 3

Prezenta decizie intră în vigoare la data adoptării.

Adoptat la Bruxelles, […].

Pentru Consiliul de Miniștri ACP-CE,

Președintele Comitetului ambasadorilor ACP-CE [...]

[1] JO L 56, 27.2.2002, p.28.

[2] JO L 175, 5.7.2007, p.36.

[3] JO L 209, 11.8.2005, p. 27.

[4] JO L 247, 9.9.2006, p.22

[5] C(2007)3617, 1.8.2007.

[6] JO L 209, 11.8.2005, p. 27.

[7] JO L 56, 27.2.2002, p.28.

[8] JO L 175, 5.7.2007, p.36.

[9] JO L 209 , 11.8.2005, p. 27.

[10] C(2007)3617, 1.8.2007.